আজ পঞ্চমদিনে ধর্মতলায় মমতার ধরনা

কলকাতা: আজ মঙ্গলবার ধর্মতলার মেট্রো চ্যানেলে (Dharmataka Metro Channel) তৃণমূল (TMC) নেত্রী তথা মুখ্যমন্ত্রী মমতা বন্দ্যোপাধ্যায়ের (Mamata Banerjee) ধরনা কর্মসূচির পঞ্চম দিন। মানুষের গণতান্ত্রিক অধিকার রক্ষার দাবিতে এবং অপরিকল্পিত এসআইআর-এর (SIR) জেরে বৈধ ভোটারদের নাম ভোটার তালিকা (Voter List) থেকে বাদ পড়ার অভিযোগ তুলে এই অবস্থান কর্মসূচিতে বসেছেন তিনি।

আরও পড়ুন: ভোটের আগেই মন্ত্রিসভায় বড় রদবদল!

গত শুক্রবার থেকে সাধারণ মানুষকে সঙ্গে নিয়ে ধর্মতলার মেট্রো চ্যানেলে এই ধর্ণা শুরু করেছেন তৃণমূল সুপ্রিমো। প্রতিদিন সকাল ১০টা থেকে রাত ৮টা পর্যন্ত চলছে প্রতিবাদ কর্মসূচি।

তবে শুধু নির্দিষ্ট সময়ের কর্মসূচি নয়, ধরনা মঞ্চেই ২৪ ঘণ্টা অবস্থান করছেন মমতা বন্দ্যোপাধ্যায়। তৃণমূলের একাধিক নেতা-কর্মী ও সমর্থকরাও সেখানে উপস্থিত থাকছেন।