‘অভিষেকের দিকে আঙুল তুলে কথা, বললাম , একদম চিৎকার করবেন না’ কমিশনের আচরণে হুঙ্কার মমতার

ওয়েবডেস্ক- রাজ্যে এসআইআর (SIR) আবহে উত্তপ্ত পরিস্থিতি। চরমে এসআইআর সংঘাত। গতকাল দিল্লির (Delhi) বঙ্গভবন (Banga Bhavan) ঘিরে নজরকাড়া কড়াক্কড়ি। খবর পেয়েই অভিষেককে সঙ্গে নিয়ে ছুটে যান মুখ্যমন্ত্রী মমতা বন্দ্যোপাধ্যায় (Mamata Banerjee)। বিজেপি সরকার ও দিল্লি পুলিশের বিরুদ্ধে ক্ষোভ উগরে দেন তিনি।

দিল্লি পুলিশের এই ধরণের আচরণ অনৈতিক বলেও দপ করে জ্বলে ওঠেন তিনি। কেন্দ্রীয় মন্ত্রী অমিত শাহকে নিশানা করেও মমতা বন্দ্যোপাধ্যায় বলেন, ‘আপনি বাংলায় এলেই লাল কার্পেট পেতে দেওয়া হয়, আমরা দিল্লিতে এলেই ব্ল্যাক কার্পেট? ওই দিন বিকেলে নির্বাচন কমিশনের সঙ্গে বৈঠক ছিল মুখ্যমন্ত্রীর, ছিলেন অভিষেকও। সেই দিনের কমিশনের আচরণ নিয়ে আজ সাংবাদিক বৈঠক থেকে ক্ষোভে ফেটে পড়েন্ তিনি। মঙ্গলবার দুপুরে এসআইআর-এ ক্ষতিগ্রস্তদের নিয়ে বঙ্গ ভবনে বৈঠক করেন মুখ্যমন্ত্রী।

আরও পড়ুন- SIR মামলার শুনানিতে বুধবার সুপ্রিম কোর্টে হাজির থাকবেন খোদ মমতা?

আর সেখানেই তিনি কমিশনের আচরণ নিয়ে বলেন, আমাদের সঙ্গে রীতিমতো দুর্ব্যবহার করা হয়েছে। অভিষেকের দিকে আঙুল তুলে কথা বলেছেন উনি। চিৎকার করেছেন। আমি টেবিল চাপড়ে বললাম, চিৎকার করবেন না। আমরা আপনার দাস নই। কাল আপনি চেয়ারে নাও থাকতে পারেন।” মমতা বন্দ্যোপাধ্যায় একরাশ ক্ষোভ উগরে দিয়ে বলেন, ওনারা আমাদের সঙ্গে সম্মান দিয়ে কথা বলবে, এটা আশা করিনি। অসম্মান করাটাই স্বাভাবিক। কারণ কমিশন একটা নির্দিষ্ট রাজনৈতিক দলের হয়ে কাজ করছে।”

সাংবাদিকরা জিজ্ঞাসা করেন, চূড়ান্ত তালিকা প্রকাশের পর কী পদক্ষেপ নেবে তৃণমূল। মমতা বন্দ্যোপাধ্যায় জবাবে বলেন, এক ইঞ্চিও জমি ছাড়ব না । শেষ পর্যন্ত লড়াই চালিয়ে যাব। নাম বাদ গেলে তা নিয়েও লড়াই করে যাব। আমাদের কী রণকৌশল হবে, তা পরে জানানো হবে। প্রয়োজনে বৃহত্তর আন্দোলনের পথে হাঁটব আমরা।